โอ้ ไม่
นี่เห่าใส่ฉันเหรอ
เปล่า
อ่อ แล้ว...
ฉันหลับไปนานไหม
ไม่รู้สิ
ฉันไม่อยากกวน เลยกลับก่อน
คิดซะว่าอย่างน้อย มีหนึ่งคนที่ได้พักผ่อน
ยังดีที่ซื้อข้าวเช้ามาให้ด้วย
อ่อ นี่ของฉัน ตามใบสั่งแพทย์น่ะ
เบเกิลตามใบสั่งแพทย์เหรอ
ตามกฎหมายแล้ว คุณไม่มีสิทธิ์ถาม
เอาเหอะ ฉันแก้บั๊กเสียงรบกวนแล้ว
ฉันจะกลับบ้านไปอาบน้ำ
ฉันมีนัดกินข้าวกลางวัน ไปสภาพนี้คงไม่ไหว
มีนัดกินข้าวกลางวันด้วย
ใช่ มิเชลล์ ฉันก็มีนัดได้
ป๊อปปี้ครับ
อืม ว่าไง
คุณ...
แซคกาไรอาห์
- แซคกาไรอาห์ - พอลครับ
ว่าไง พอล
ผมว่าเราเจอปัญหาครับ
- สำคัญไหม - ครับ เกี่ยวกับชายสวมหน้ากาก
เขากำลังแจกสมบัติฟรี มูลค่าหลายพันดอลลาร์ทุกนาที
ตอนนี้เราเสียไปแล้วประมาณ $300,000
ถือว่าแย่ไหมครับ
แย่พอตัว แซค
ผมชื่อพอลครับ
ไม่สำคัญ
(มิธิก เควสต์)
(เรเวนส์ แบงเควต)
คือ...
แย่ใช่ไหม
ใช่ แย่มากๆ ทำไมไม่มีใครเข้าใจว่านี่มันแย่
แย่มาก เขาแจกสมบัติยังกับตู้เอทีเอ็ม
แจกม้าด้วยเหรอ ม้าราคาสูงอยู่
โอเค อันนี้แย่
ต้องบอกไออัน
ไม่ๆ เดี๋ยว ไม่ต้องบอกไออัน
เดี๋ยวเขาก็วู่วามและโทษฉันไม่หยุด
- ก็ได้ งั้นเดี๋ยวบอกแบรด - ไม่ ไม่ต้องบอกแบรด
เรารู้กันแค่นี่ ไม่ต้องเรียกประชุม
ให้ทั้งบริษัทมีส่วนในทุกการตัดสินใจ
แต่ผมปกครองด้วยระบบคณะกรรมการ นั่นคือจุดแข็งผม
ไม่ เดวิด นั่นมันจุดอ่อนคุณ
ไม่ จุดอ่อนผมคือไหล่ คุณก็รู้
แล้วปล่อยแขนผมได้หรือยัง ผมหนีไปไหนไม่ได้
ผู้นำที่ดีเป็นยังไง
ผู้นำจะดับไฟ ก่อนที่ทุกคนจะรู้ว่าไฟไหม้
ผู้นำจะไม่เรียกนักดับเพลิงทั้งสถานี เพียงเพราะถังขยะไหม้
แต่ถ้าถังขยะไหม้จริงก็ต้องเรียก นักดับเพลิงมาทั้งสถานี
พูดง่ายๆ ก็คือฉันจะแก้บั๊กเอง
ส่วนคุณหยุดชายสวมหน้ากาก ไม่ให้แจกสมบัติ
ผมเหรอ ทำยังไง
ฉันค้นพบว่าเขาจะแจกสมบัติไม่ได้ ถ้ามีคนโจมตีเขาอยู่ คุณนั่งนี่
ตามเขาไปทุกที่ แล้วทุบเขาไปจนกว่าฉันจะแก้ได้
ปุ่มนี้ เชื่อฉัน เราคุมอยู่ ไม่ใช่เรื่องใหญ่
ถ้าไม่ใช่เรื่องใหญ่ แล้วทำไมคอ ถึงมีผื่นเครียดเต็มเลย
ไม่หรอก ฉันผื่นขึ้นเป็นปกติ อาจเป็นเพราะอย่างอื่น
ไม่ ความเครียดแน่นอน ผมรู้ดี เชื่อสิ
ตอนหย่าผมก็ผื่นขึ้นแบบนี้เลย ทั้งที่ไม่ใช่ความผิดผม
- คือภรรยาผม เธอ... - เดวิด
ก็ได้ ผมจะไม่บอกไออัน แต่เดี๋ยวเขาก็ต้องรู้
- ทันทีที่เขาอยู่หน้าคอมพิวเตอร์ - ไม่ต้องห่วงเรื่องไออัน ฉันมีแผน
- สวัสดีทุกคน - สวัสดีไออัน
- ไง เป็นไงบ้าง - อรุณสวัสดิ์
ดีใจที่ทุกคนมา
เยี่ยมครับ
- มารีอา - ไออัน
- Hola. - Hola. ¿Cómo estás?
Muy bien. ¿Y usted?
- Muy bien, gracias.¿Qué me cuentas? - Tengo café.
- โอเค Qué bueno. Me alegro mucho. - โอเค
- โอเค Chao, chao. - โอเค
นี่ไออัน
- นี่ป๊อป ผมเพิ่งคุยกับมารีอา - อืม
เป็นภาษาสเปน คุณอาจจะไม่ได้ยิน
- อะไร - ผมพูดสเปนได้
- ก็ดี นี่... - อ่า g'day
โอเค
สำเนียงออสเตรเลีย
อืม มีคนที่ฉันอยากแนะนำ ให้รู้จัก ทางนี้เลย
นี่คือพอล โปรแกรมเมอร์เกมเพลย์คนใหม่ของเรา
- พอล นี่ไออัน - หวัดดีพอล ยินดีต้อนรับสู่ทีม
หวัดดีครับ ยินดีมากครับ
ครับ
เยี่ยมครับ
ดีใจที่ได้รู้จัก ยินดี...
ยินดีต้อนรับ คุณนั่งลงได้แล้ว ไปทำงานกันต่อดีกว่าทุกคน
ฉันมีเซอร์ไพรส์ด้วย พอล ได้ยินว่าหลังคุณไม่ค่อยดี
- ฉันเลยเอาโต๊ะทำงานแบบยืนมาให้ - ว้าว
ขอบคุณครับ ดีมากเลย ผมตื่นเต้นมากที่ได้ทำงานที่นี่
ผมเป็นแฟนตัวยงของคุณเลย ไออัน
เมื่อก่อนผมเข้าอ่านบล็อกคุณตลอดเลย
เพื่อหาแรงบันดาลใจ เป็นแฟนใหญ่ยักษ์ตัวจริง...
- เขาเป็นแฟนใหญ่ยักษ์ - อืม
ดีใจที่จะได้ร่วมงานกันครับ
“ใหญ่ยักษ์” โอเค เยี่ยม
ทำงานกัน
- ทำงานกันครับทุกคน - โอเค
- เยี่ยมมาก พอล - ขอบคุณครับ
เยี่ยม
เยี่ยม เยี่ยม เยี่ยม
เยี่ยม
โอ้แม่เจ้า
ไวล์ดดี
(WYLD_D)
ไงจ๊ะ ทุกคน
Wyld_Danimal มาแล้วจ้ะ
(เดน่าทดสอบหน้ากล้อง)
ฉันเป็นมือใหม่การสตรีม แต่เป็นนักเล่นเกมมานานนม
กดติดตามเลยค่ะ เตรียมพบกับความร้อนแรงของเกม MQ
(สตรีมแชทของ WD ไม่พบเซิร์ฟเวอร์แชท)
ติดภาพซี.ดับบิว. ด้วย
ก็ผมไม่รู้ว่ากล้องอยู่ไหน
ไม่เห็นได้ไง ตั้งโด่อยู่ตรงนั้น
- อย่างนี้ล่ะ เห็นไหม - ให้ตายสิ
แล้ว... คัตดีกว่า
ขอบใจ ซี.ดับบิว.
เราคุยกันแล้วไม่ใช่เหรอ คุณต้องเงียบๆ หน่อย
ส่วนเดน่า ไม่ต้องเงียบมาก
คนดูต้องรู้สึกตื่นเต้นไปกับคุณ
อย่าทำหน้าเหมือนติดคุกอยู่ที่คาบูล
ลองหัวเราะคิกคักหน่อย
- ไม่ใช่แนวค่ะ - ลองดูหน่อย
ซี.ดับบิว. ออกไปได้แล้ว
ไปเผยแพร่ขยะดิจิทัลนี้ที่อื่นเลยไป
เฮ้ ปฏิบัติการนี้ต้องเป็นความลับ
ผมจะไม่เขียนต่อแม้แต่คำเดียว จนกว่าออฟฟิศนี้จะคืนสู่ปกติ
น่าเสียดาย เพราะผมคิดไว้ ว่าอยากชวนคุณร่วมทีมสตรีม
เขียนประวัติความเป็นมาให้เดน่าหน่อย
“ประวัติความเป็นมา”
- พูดต่อสิ - ดีค่ะ
ดีเลย ฉันชอบคัตซีน ของคุณมาก ซี.ดับบิว.
ไม่
คำชมของคุณไม่ใช่อะไร นอกจากเสียงเพลงของไซเรน
หวังที่จะล่อผมเข้าไป แล้วทิ้งผมไว้บนโขดหิน
ผมไม่ฟัง มิฉะนั้นจะต้องตกเป็นเหยื่อ ลิ้นอาบยาพิษแสนงามนั้น
ฉันไม่ชอบเวลาเขาพูดถึงลิ้นของฉัน
อืม น่าแหยงอยู่
ปิดประตูด้วย แสงสะท้อนจอจะไปเห็นอะไร
ขอโทษค่ะ คุณเป็นใคร
ผมลู พวกเขาให้ผมขึ้นมา จากฝ่ายทดสอบเกมที่อยู่ชั้นสาม
มาแทนผู้หญิงสักคน ที่ลาออกหรือตายหรืออะไรสักอย่าง
เธอชื่อเดน่า และคุณแทนที่เธอไม่ได้
เธอคงเป็นคนดีมาก ขอให้เธอเป็นสุข
สรุปคือตั้งแต่นี้ไป ผมทำงานที่นี่
โอเค...
เอางี้ไหม วันนี้เราไม่คุยกันอีก ตลอดทั้งวันจะดีที่สุด
อย่ามัวพิธีรีตรองกันเลย ฉันอยากเล่นแผนที่ใหม่แล้ว
งั้น...
จริงๆ ที่ถูกคือ “ตอง”
ว่าไงนะ
คุณพูดว่า “พิธีรีตรอง”
จริงๆ ต้องเป็น “พิธีรีตอง”
ไม่เป็นไร คนพูดผิดกันบ่อย
โอเค ขอบใจ ลู
ขอให้รู้ไว้
ถ้าจะยึดห้องทำงานผม ผมก็จะยึดห้องทำงานของคุณ
ช่วงยุค 70 ผมก็ไปอยู่ ในที่ของคนอื่นบ่อยพอควร
ครั้งหนึ่งต้องมีการใช้กำลัง ลากผมออกจากบ้านเจน ฟอนดา
ว่าไงนะ
ซี.ดับบิว. แบรดไม่อยู่ คุณเลยมากวนผมแทน
ผมกำลังทำงานอยู่ ผมต้องใช้สมาธิ
แล้วมาตีหัวตัวละคร ที่ผมช่วยสร้างทำไม
ผมไม่ได้ทำร้ายเขา ชายสวมหน้ากากเป็นเอ็นพีซี
เป็นตัวละครอัตโนมัติ
เขาจะทำสิ่งที่เราเขียนโปรแกรมให้ทำ
ปล่อยผมทำงานต่อเหอะ
นั่งเก้าอี้ผมซะด้วย
ทำไม ทีคุณยังยึดออฟฟิศผมได้เลย แบรด
เพื่อเป็นการเอาคืน ผมก็จะยึดของคุณ
สงครามเย็น ผมชอบ ขอชื่นชม
ไม่ต้องน้อยใจนะ ผมได้นักเขียนคนใหม่แล้ว
เครื่องบ้าอะไรน่ะ
นี่น่ะเหรอ
เซิร์ฟเวอร์เอไอที่สามารถเขียน ประวัติความเป็นมาใหม่เอี่ยมให้เดน่า
ไปกันใหญ่แล้ว คอมพิวเตอร์เล่าเรื่องเป็นที่ไหน
ได้สิ แล้วรู้อะไรไหม ทำไปแล้วด้วย
นี่ไง ภายในสามวินาทีเท่านั้น อยากอ่านไหม
อย่ามา
ไอ้เครื่องวิกลจริตนี่ จะมาสร้างเรื่องราว
ที่ดึงอารมณ์ได้เท่า นักเขียนรางวัลเนบิวลาได้อย่างไร
เดวิด คุณต้องจัดการ กับเรื่องนี้เดี๋ยวนี้
อะไรกัน ทุกคน
ผมทำงานอยู่ คุณสองคนคุยกันเองแล้วกัน
บางครั้งนักดับเพลิงต้องรู้จัก หยิบสายยางมาดับไฟเพียงลำพัง
ผมจะเอางานเขียนนี้ให้เดน่า ส่วนเดวิด เชิญเล่นกับสายยางไป
เขาเยาะเย้ยคุณ
พอเขาปรากฏตัว ความเป็นใหญ่ของคุณสั่นคลอน
เห็นสายตาที่ทุกคนมองเขาไหม
โจ เขาไม่ได้คุกคามผม
ใช่ เขาตัวใหญ่ แต่...
คนตัวใหญ่มักไม่มีสมอง
เชื่อสิ ลองดูนี่
พอล หนังสือเล่มสุดท้าย ที่คุณอ่านชื่อว่าอะไร
Eso sería Cien años de soledad en su lengua materna.
หนึ่งร้อยปีแห่งความโดดเดี่ยว
ขอโทษครับ ผมอ่านต้นฉบับภาษาสเปน
ก่อนหน้านี้ผมได้ยินคุณคุยกับมารีอา
- เลยคิดว่าคุณ... - เลิศ
- นึกว่าคุณพูดภาษาสเปนได้ - ผมพูดได้ เมื่อกี้ไม่ใช่สเปน
ฉันค่อนข้างแน่ใจว่านั่นภาษาสเปน
ถึงจะใช่ ก็เป็นสำเนียงแปลกๆ
สเปนมีชนเผ่าพื้นเมืองหลากหลาย ผมว่าคนในพื้นที่...
- ให้ฉันจดโน้ตไหมคะ - ไม่ต้อง
ไม่ต้องจดอะไรทั้งนั้น โจ
ไม่ใช่เรื่องใหญ่ ทำงานต่อดีกว่า
ไออัน คุณต้องทวงคืนสถานะผู้นำชาย
สู้เขา หมัดต่อหมัด
“สู้เขา” เหรอ โจ ไร้สาระ
สมัยหนุ่มๆ ใช่ ผมคงสู้กับเขา
และใช่ ผมคงจะชนะ
แต่นี่มันสถานที่ทำงาน เราเป็นผู้ใหญ่กันแล้ว เข้าใจไหม
ผมเป็นผู้ชายสมัยใหม่
“ผู้ชายสมัยใหม่”
ไออัน อย่าให้เรเชลกับแนวคิดเสรีนิยม ของเธอทำให้คุณไขว้เขว
ผมไม่ได้ไขว้เขวจากแนวคิดเสรีนิยม อะไรทั้งนั้น
ไม่รู้ด้วยซ้ำว่าเรเชลคือใคร
เอาละ ผมขอตัวไปทำงานก่อน
เพราะผมมีเกมที่ต้องพัฒนา
และวัฒนธรรมที่ต้องขับเคลื่อน
ค่ะ
(เดวิด)
ไง มีอะไร
ป๊อปปี้ ผื่นคุณดูแย่กว่าเดิมนะ
จริงเหรอ แย่จัง
ชายสวมหน้ากากดูจะกลับเป็นปกติแล้วนะ
คุณแก้ได้แล้ว เห็นไหม
ปกติดีทุกอย่าง
หา ไม่ เป็นไปไม่ได้
ฉันยังพยายามแก้บั๊กอยู่ ยังไม่ได้อัปเดตอะไรเลย
อ้าวเหรอ งั้นบั๊กคงแก้ตัวเองมั้ง
บั๊กแก้ตัวเองไม่ได้ เดวิด
คุณยังไม่ได้บอกใคร ใช่ไหม
ยัง คือซี.ดับบิวอยู่นี่ แต่ผมกักตัวเขาอยู่ เห็นไหม
ไงนะ
ไม่มีอะไร เขามาอาศัยออฟฟิศผมอยู่ เรื่องมันยาว
ป๊อปปี้
ฉันต้องไปแล้ว เพิ่งมาถึงร้านอาหารกลางวัน
“ร้านอาหารกลางวัน” เหรอ
- สวัสดีค่ะ - ยินดีต้อนรับครับ
ตื่นเต้นที่จะได้พาชมสตูดิโอเรา อาจเป็นบ้านใหม่คุณก็ได้
- เยี่ยมเลยค่ะ - ไปกัน
(โคลด์ อไลอันซ์ สตูดิโอ)
เดี๋ยวผมไปหยิบขนมอร่อยๆ นั่นมาอีก
โห ทำงานชั้นบนนี่ดีจัง
ใช่ ทุกอย่างดีมาก
ยกเว้นเรื่องที่เจ้านาย ไม่เคยฟังเรา
และทุกคนทำกับเรา เหมือนเราไม่มีตัวตน
อาจเป็นได้ว่าคนที่ขึ้นมาจากชั้นสาม
จะมองเห็นอภิสิทธิ์เหล่านี้ ได้ชัดเจนกว่า
“อภิสิทธิ์” เหรอ
รู้ไหมว่าการเป็นผู้หญิง ในวงการเกมนั้นยากแค่ไหน
ช่างมันเถอะ
คืองี้
ฟังนะ...
เห็นได้ชัดว่าระหว่างเรา มีความตึงเครียดมาก
และเราทำงานด้วยกันอย่างใกล้ชิด
เรามาเปิดอกคุยกันดีกว่า
- ผมไม่อยากมีเซ็กซ์กับคุณ - ว่าไงนะ
ฉันก็ไม่อยากมีเซ็กซ์กับคุณ ฉันชอบผู้หญิง
จริงดิ ผมเปลี่ยนคุณได้นะ
ไอ้... รู้อะไรไหมลู ฉันพอละ
ฉันพอละ คุณมันหลงตัวเอง มารยาททราม
ไม่มีคำ...
ฉันโนสนโนแคร์ว่าคุณจะคิดเห็นยังไง
ต้องพูดว่า “ด็อนท์แคร์” คำว่า “โนแคร์” ผิดไวยากรณ์
โตมายังไงวะ
ผู้นำและผู้เชี่ยวชาญฝ่ายเทคโนโลยี ของเราอยู่ที่นี่
ทุกคนทำงานร่วมกัน
ขับเคลื่อนเป้าหมายเทคโนโลยี ของเราสำหรับห้าปีข้างหน้า
เทคโนโลยีใหม่ล้ำสมัยเลย
ไม่เลวเลย คุณแดน วิลเลียมส์ แต่ฉันยังไม่ใจอ่อน
จนกว่าจะได้เห็นออฟฟิศ ของผู้อำนวยการฝ่ายศิลป์
อยู่ตรงนี้ครับ ที่นี่เราเป็นออฟฟิศแบบเปิด
- โต๊ะนั้นเหรอ - ใช่ครับ
ดูต่ำไปนะ
จริงๆ ต้องสูงกว่านี้ อีกหน่อยหรือเปล่าคะ
เพื่อที่ผู้อำนวยการฝ่ายศิลป์ จะได้ปกครองทุกคน
เป็นการแสดงอำนาจที่ไม่มีใครพูดถึง
ใครจะทำอย่างนั้น
ไออันทำ ไม่ปกติหรอกเหรอ
ไม่เลย
น่าสนใจ
เฮ้ พูตี้
เจ้าเด็กเมื่อวานซืนนี่เป็นไงบ้าง
ดีมาก เราชอบพูตี้มาก เขาช่วยโปรโมตเกมเรา
ทำไมเรียกเขาอย่างนั้นล่ะ
ไม่รู้สิ
ที่สตูดิโอเราเรียกเขาอย่างนั้น
พออยู่ข้างนอกแล้วก็ฟังดูแปลกๆ
อาจเพราะเขาเป็นเด็ก
ใช่เลย น่าจะอย่างนั้น
การทำงานที่ MQ ดูน่าสนใจนะครับ
อ๋อ ไม่ค่ะ ไม่เลวร้ายขนาดนั้น
จริงๆ ตอนที่ฉันโทรหาคุณ ฉันกำลังรู้สึกว่าไม่มีใครเห็นค่าฉัน
ฟังผมนะ ป๊อปปี้
ที่นี่เราไม่ทำอะไรเสี่ยงๆ ตามบัญชาของคนอีโก้ล้น
ทุกงานสร้างสรรค์ของเรา จะได้รับการตรวจสอบ
กับการจำลองพฤติกรรมผู้เล่น เพื่อรับรองผลสำเร็จ
ที่นี่เราปกป้องฝ่ายศิลป์ของเรา
ถ้าคุณร่วมทีมเรา
อีโก้เดียวที่คุณต้องฟาดฟันด้วย คืออีโก้ของตัวเอง
ไม่ใช่ของไออัน
โห
- อืม ถูกไหม - คุณเก็บของดีไว้ท้ายสุด
- ผมเดินไปส่งครับ - ค่ะ
ไม่เลว
ไม่เลวเลย
พระเจ้า งั่งเอ๊ย
โอเค ผ่านมา 30 นาที ผมว่าเรารอดแล้ว
คุณนั่งสบายใจเฉิบได้ยังไง ปล่อยให้เจ้าเครื่องนั่น...
แก่งแย่งพื้นที่ทำมาหากินของเรา
ได้ยินไหม เจ้าเครื่องจักรมหาประลัย
ข้ารู้แผนการของเอ็ง
ซี.ดับบิว. แบรดให้ฉันดูเรื่องที่คุณเขียนให้
ฉันรู้อยู่แล้วว่าคุณเป็นนักเขียนดัง แต่นี่มันสุดยอดจริงๆ
ฉันน้ำตาแตกเลย จริงๆ
ผมไม่ได้...
คุณไม่ต้องพูดอะไรแล้ว
จริงเหรอนี่
เครื่องประมวลผลแสนเย็นชานี้
ร้อยเรียงเรื่องราวที่จับจิตจับใจ ถึงเพียงนั้นได้เชียวหรือ
ซี.ดับบิว. อย่าให้แบรดล้างสมองสิ
คุณแค่ต้อง...
ผมถูกทำลายจนสิ้นซาก
ผมก็เช่นกัน
ไม่ ซี.ดับบิว. ชายสวมหน้ากากฆ่าผม มีอะไรไม่ชอบมาพากลมากๆ
- ตัวละครนี้ฆ่าคนไม่ได้ - บางทีอาจไม่ใช่ “ตัวละคร” อีกต่อไป
พวกเราในวงการไซไฟ
เขียนเรื่องราวแบบนี้มานานหลายทศวรรษ
นี่เราอาจอยู่ในรุ่งอรุณ เบิกยุคปฏิวัติของเครื่องจักร
บางทีชายสวมหน้ากากอาจมีชีวิตขึ้นมา
ไม่ มันคือบั๊ก
บั๊กที่ใหญ่มากๆ ด้วย
แต่เดี๋ยวป๊อปปี้ก็แก้ได้
เดวิด เดวิด
นี่คือจุดเริ่มต้น ของการตกเป็นทาสของมนุษยชาติ
จากน้ำมือของเทคโนโลยีที่เราสร้างเอง
วิสกี้เหรอ
เปล่า เบอร์เบิน
อ่อ อืม เดี๋ยวผมโทรหาป๊อปปี้ก่อน
ดูว่าเราจะจัดการยังไงดี
นั่น เข้าระบบฝากข้อความซะงั้น
จะกินแซนด์วิชทูน่าในห้องน้ำ นานอะไรขนาดนั้น
นี่ไง เราถึงต้องมีชุดคณะกรรมการ
แปด เก้า... สิบ
นั่นไง
นั่นไง รู้สึกดีมาก
รู้สึกดีจริงๆ ที่ได้เหงื่อออกบ้าง
เสียงในหัวที่ทำให้ขาดความมั่นใจ ค่อยๆ เงียบลง ค่อยยังชั่ว
ค่อยยังชั่วเหมือนกัน
แล้วคุณล่ะพ่อโย่ง เล่นสักเซ็ต ให้เหงื่ออกหน่อยดีไหม
อ่อ ไม่เป็นไรครับ
ผมไม่ค่อยชอบยิมเท่าไร
ไม่แน่ใจว่าเรามาอยู่ที่นี่กันได้ไง
ผมก็นึกว่าคุณจะพาผมทัวร์ดูรอบตึก
ห้องนี้เป็นส่วนสำคัญของตึก
ผมสนับสนุนให้พนักงานทุกคน
ออกกำลังกายอย่างสม่ำเสมอเป็นกิจวัตร
สารความสร้างสรรค์จะได้หลั่ง
อาจดีกับคุณด้วย เห็นหลังคุณไม่ค่อยดี
คืองี้พอล ยิ่งเราอายุมากขึ้น...
จริงๆ หลังผมได้รับบาดเจ็บตอนอายุ 21
ยี่สิบเอ็ดเหรอ เบียร์แรก ทำหกล้มหกคะเมนล่ะสิ
ล้อเล่นน่า
เปล่าครับ รถลำเลียงพลหุ้มเกราะ ของเราโดนระเบิดอาร์พีจีนอกบัสรา
ผมโดนเศษกระสุนขนาดเท่ากำปั้น ฝังเข้ากระดูกสันหลัง
เท่ากำปั้นเหรอ
ไออันก็เคยบาดเจ็บที่หลัง
ใช่ จริง ผมเคย...
ผมบาดเจ็บจากอุบัติเหตุมอเตอร์ไซค์ ผมมีมอเตอร์ไซค์
- มอเตอร์ไซค์ เจ๋งครับ - อืม
รถล้มตรงไฟแดงน่ะ
ไม่ต้องบอกรายละเอียดก็ได้ โจ ขอบคุณ
ขอบคุณ
ล้มได้ยังไงครับ
- คือ... - รถมีสามล้อ เลยหนักเป็นพิเศษ
จริงๆ เป็นมอเตอร์ไซค์สามล้อ
- ไม่ใช่มอเตอร์ไซค์ แต่... - อ่อ เข้าใจครับ
ไออันเหมือนคริส แองเจิล
- ผมไม่ได้อยากเหมือนเขา โจ - จริงเหรอ
- อ๋อ คนนั้นเองเหรอครับ - ก็จริงน่ะสิ
นี่ครับ หากคุณยังปวดหลัง
ผมยังพอจำเคล็ดลับ จากสมัยที่ทำกายภาพบำบัดได้
- ไม่ หลังผม... - หลังเขาแข็งแรงดี
- ไม่มีอะไร มันแค่... - อย่างนี้ครับ
- ไม่เป็นไร ผมโอเค - กอดแขนไว้ครับ
ไม่ เขาโอเค
ไม่เป็นไร ผมจับให้ พร้อมนะ ไม่ต้องกลัวครับ
- อย่าเลย - ปลอดภัยครับ อย่างนี้แหละ
เขาไม่เป็นอะไร
อย่างนี้แหละ ผมเซฟให้ แล้ว... เป็นไงบ้าง
ต้องอย่างนี้ เอาละ
เป็นไงบ้าง ดีขึ้นไหม
อืม
- ดีขึ้น - ดีครับ
เยี่ยม
งั้นเราไปทัวร์กันต่อดีกว่า
ดีครับ
(นีโอ ไลฟ์ คอนโซแลร์)
(แหลมแห่งความสิ้นหวัง การล่มสลายของฮราด)
แบรด
- แบรด - แปลก
- ผมกลับมาแล้ว - แล้วนี่ทำอะไรน่ะ
ผมพานักเขียนใหม่ของเรามาที่ออฟฟิศ ครึ่งออฟฟิศ
ถ้าเขาจะมาแทนที่ผม ก็เอาห้องทำงานผมไปเลยแล้วกัน
ใช้คำว่า “เขา” ถูกแล้วใช่ไหม ขอร้อง บอกทีว่ามันเป็นเพศชาย
ไม่ใช่
มันเป็นเครื่องปรับอากาศ
แต่มัน... มันเขียนร้อยแก้วได้งดงาม
เปล่า เรื่องที่ผมให้เดน่าไป เป็นงานเขียนเก่าของคุณ
ผมหยิบมาจากหนังสือของคุณตรงโน้น
ใช่ ในถ้ำแห่งเบเนรอธ
คุณเขียนเองเมื่อช่วงปี 80 จำไม่ได้เหรอ
จริงๆ ช่วงปี 80 ค่อนข้างเลือนลางสำหรับผม
โอเค จะยังไงก็ตาม คุณเป็นคนเขียน
แปลว่าเครื่องจักรเป็นผู้พ่าย
มนุษยชาติสู้ต่อได้อีกหนึ่งวัน
ใช่ สรุปคุณ จะเข้าร่วมทีมสตรีมหรือเปล่า
เพราะผมทำไม่ได้ถ้าไม่มีคุณ
แน่นอนสิ ร้อยแก้วของผม จะพรั่งพรูจากลิ้นของแม่สาวงาม
โอเค คุณต้องหยุดพูดถึง ลิ้นของคนอื่นได้แล้ว
ทำซีเรียสไปได้
อะไรก็เอาเหอะ เขียนให้สนุก
ตามนั้น
คอยดู
(แตะที่หน้าจอ)
โอ้แม่เจ้า
ไออัน ไออัน ไออัน
เกิดอะไรขึ้น
ไงป๊อป เรากำลังระบาย อารมณ์รุนแรงออกให้หมด
ทุกอย่างเป็นระเบียบดี
เอาเลย ไออัน
เดวิด เกิดบ้าอะไรขึ้น
แบรดหลอกซี.ดับบิว. ให้เชื่อว่า เครื่องปรับอากาศเป็นเซิร์ฟเวอร์เอไอ
ตอนนี้เขาเลยไปคลายความขุ่นเคือง กับเครื่องปรับอากาศ
ไออันไม่สามารถแสดงความเป็นชาย เหนือโปรแกรมเมอร์ใหญ่ยักษ์คนนั้น
ผมว่าเขาเลยเลือกเหยื่อ ที่เขาเอาชนะได้แทน
แล้วคุณปล่อยให้เกิดได้ไง
เรื่องนั้นไม่สำคัญหรอก เราแก้ปัญหาได้แล้ว
เพราะประมาณสิบนาทีที่แล้ว ชายสวมหน้ากากหายตัวไป
- หายตัวไป หมายความว่า... - ใช่ อยู่ดีๆ ก็หาย
หาในทุกเซิร์ฟเวอร์แล้วก็ไม่เจอ
จะเป็นไปได้ยังไง
อาจไม่ดีที่สุด แต่ผมว่าในระยะสั้นก็โอเค
แน่นอนสิ เพราะทั้งออฟฟิศนี้บ้าไปแล้ว
นี่มันควรเป็นสถานที่ทำงาน ของผู้ใหญ่ที่มีวุฒิภาวะ
โอเค ใช่ วันนี้อาจจะแปลกกว่าปกติ
แต่ก็ไม่จริง ถูกไหม นี่มันวันอังคารที่ปกติมากสำหรับเรา
นี่ คุณเป็นคนคิดเองนะ ที่ใช้พ่อตัวสูงไปรังควาญไออัน
ใช่ ฉันเองก็สติแตก เพราะจนถึงวันนี้
ฉันนึกว่าทั้งหมดนี่เป็นเรื่องปกติ
แต่ไม่ใช่เลย ฉันต้องโตเป็นผู้ใหญ่สักที
และไปแก้ปริศนาให้ได้ ว่าเกิดอะไรขึ้นกับชายสวมหน้ากาก
- ผื่นขึ้นหนักกว่าเดิมนะ - งั้นเหรอ
ถ้าชายสวมหน้ากากหายไปจากเกม นี่ไม่ใช่ข้อผิดพลาดแล้ว
มีคนมาตุกติก
ฉันจะเข้าไปที่ส่วนบันทึกโค้ด
เดี๋ยวก่อน
ดูเหมือนว่ามีการล็อกอิน จากแหล่งที่ไม่ได้รับการยืนยัน
ซวยแล้ว
แหล่งภายนอก
แปลว่าอะไร
แปลว่าเราถูกแฮ็กน่ะสิ
ให้ตายสิ
- แล้วผมต้องทำไง - ไม่ต้อง เดวิด อยู่เฉยๆ
ฉันจัดการเอง โอเคนะ อยู่เฉยๆ
ให้ตายเหอะ
จ๊ะเอ๋
ไงพอล เป็นไงบ้าง
ไม่รู้สิ อยู่ที่ว่าคุณ จะพยายามสู้กับผมไหม
ผมสมควรโดนแล้ว
ไม่ จริงๆ ผมมาขอโทษ
ไปกับผมหน่อย
คืองี้ ผมคิดว่าผมเป็นมนุษย์ ที่พัฒนาแล้ว แต่...
ผมมักพบตัวเองอยู่ในวังวน หมกมุ่นกับความเป็นชายแบบผิดๆ
จริงๆ คือไม่เท่เลย
ไม่ใช่ความผิดคุณที่ผมไม่มั่นใจ ในตัวเองเมื่อเห็นรูปร่างคุณ
หรือที่ผมรู้สึกโดนคุกคามจาก...
ประวัติการรบของคุณ หรือจริงๆ ก็...
ทุกอย่างที่ทำให้คุณ เป็นคนที่เจ๋งคนหนึ่ง ผมต้อง...
ขอโทษจริงๆ
ไออัน ผมนับถือใจคุณครับ
ผมซาบซึ้งในความจริงใจ และคำขอโทษของคุณ
จริงๆ คือผมประทับใจคุณมาก
ผมเลยตัดสินใจเลื่อนตำแหน่งคุณ
ว้าว ขอบคุณครับ ไออัน หมายความว่ายังไง
หมายความว่าคุณมีออฟฟิศใหม่
ใช่ ข้างล่างข้างๆ ซู ผู้จัดการฝ่ายชุมชนของเรา
คีย์การ์ดใหม่ของคุณ
โห ไออัน ขอบคุณจริงๆ ขอบคุณมาก
ใช้คีย์การ์ดก็ระวังด้วย มันไม่ค่อยดี
แต่มันจะพาคุณลงชั้นใต้ดิน และกักคุณไว้ตลอดกาล
หา กักผมไว้เหรอ ผมชักไม่...
“ความเป็นชายแบบผิดๆ” พ่อมึงสิ
ลงหลุมไปเลย ไอ้ยักษ์
คำบรรยายโดย ธัญญา ศรีธัญญลักษณา